ചെറായി ബീച്ച്

കേരളത്തിലെ എറണാകുളം ജില്ലയിൽ അറബിക്കടലിന്റെ തീരത്ത് സ്ഥിതിചെയ്യുന്ന മനോഹരവും പ്രകൃതിദത്തവുമായ ഒരു കടൽത്തീരമാണ് ചെറായി ബീച്ച്. കൊച്ചി നഗരത്തെ രൂപപ്പെടുത്തുന്ന നിരവധി ദ്വീപുകളിൽ ഒന്നായ വൈപ്പിൻ ദ്വീപിന്റെ ഭാഗമാണ് ചെറായി. നീന്തൽ, സർഫിംഗ്, എന്നിവയ്ക്ക് അനുയോജ്യമായ 15 കിലോമീറ്റർ നീളമുള്ള ബീച്ചാണിത്. കേരളത്തിന്റെ വാണിജ്യ തലസ്ഥാനമായ കൊച്ചിയിൽ നിന്നും 25 കിലോമീറ്റർ (15 മൈൽ) അകലെ വൈപ്പിൻ ദ്വീപിന്റെ വടക്കേയറ്റത്താണ് ചെറായി ബീച്ച് സ്ഥിതിചെയ്യുന്നത്. കൊച്ചി അന്താരാഷ്ട്ര വിമാനത്താവളം ചെറായിയിൽ നിന്ന് 20 കിലോമീറ്റർ (12 മൈൽ) അകലെയാണ്. ഈ കടൽത്തീരം ആഴം കുറഞ്ഞതും വൃത്തിയുള്ളതുമാണ്. ഒരുപാട് വിനോദസഞ്ചാരികൾ കടലിൽ നീന്തുവാനും വെയിൽ കായുവാനുമായി ചെറായി കടൽത്തീരത്ത് എത്തുന്നു. ടൂറിസം ഏകദേശം 15 കിലോമീറ്റർ മാത്രം നീളമുള്ള ഈ ബീച്ച് വേലിയേറ്റം കൂടുതലും തിരമാലകൾ മൃദുവായതിനാൽ നീന്തലിന് വളരെ അനുയോജ്യമാണ്. കടൽത്തീരത്തെ ചീനവലകളും സമൃദ്ധമായ തെങ്ങിൻ തോപ്പുകളും ഈ സ്ഥലത്തിന്റെ മനോഹാരിതയ്ക്ക് മാറ്റ് കൂട്ടുന്നു. ഡോൾഫിനുകളെ ഇടയ്ക്കിടെ കാണുന്നതിന് പേരുകേട്ട സ്ഥലമാണിത്. കായലും കടലും ഒറ്റ ഫ്രെയിമിൽ കാണാൻ കഴിയുന്ന ചുരുക്കം ചില സ്ഥലങ്ങളിൽ ഒന്നാണ് ചെറായി ബീച്ച്. കൊച്ചിയിൽ നിന്ന് എളുപ്പത്തിൽ എത്തിച്ചേരാവുന്നതും തിരക്ക് കുറഞ്ഞതും വൃത്തിയുള്ളതുമായ ഒരു വിനോദം വാഗ്ദാനം ചെയ്യുന്ന ചെറായി ബീച്ച് ലോകമെമ്പാടുമുള്ള വിനോദസഞ്ചാരികളെ എപ്പോഴും ആകർഷിക്കുകയും ചെയ്യുന്നു. ഇതും കാണുക ചെറായി വിനോദസഞ്ചാരികൾക്കു ഇഷ്ടപ്പെട്ട സ്ഥലം. മധ്യകേരളത്തിലെ പ്രധാനപ്പെട്ട ബീച്ച് ഡിസംബർ മാസത്തിൽ ആണ് ചെറായി ബീച്ച് ഫെസ്റ്റിവൽ നടക്കുന്നത്.മികച്ച ബീച്ച് റിസോർട്ടുകളുടെ ഒരു കേന്ദ്രം കൂടിയാണ് ഇപ്പോൾ ചെറായി. ചിത്രശാല പുറത്തേക്കുള്ള കണ്ണികൾ ചെറായി ബീച്ചിൻറെ ഉപഗ്രഹ ചിത്രം